text: Sneen falder: Ekstra politi på vejene på grund af J-dag
  03 november 2017 kl. 20.27
  Politiet forventer at få travlt natten mellem fredag og lørdag. 
  Fredag er J-dag, og det betyder liv i gaden og procenter i blodet. Derfor forventer politiet - traditionen tro - at få travlt.
  Syd- og Sønderjyllands Politi er klar på gaderne til at sørge for ro og orden, og der er også ekstra færdselspatruljer på vejene.
  - Vi har i dagens anledning valgt at sætte ekstra patruljer ind i nattelivet. Vi ved, vi får en travl nat, sådan er det altid på J-dag, fortæller vagtchef Nikolaj Hølmkjær.
  
  